Satkula

Satkula (němsce Kleinhänchener Wasser) je mała hornjołužiska rěčka w Budyskim wokrjesu, kotraž běži přez katolske jadro Serbskeho sydlenskeho ruma. 

Wužórli so blisko Małeho Wosyka w Porchowskej gmejnje a ćeče přez Lejno, wokoło Kopšina a přez Chrósćicy. Na sewjer wot Chrósćic wuliwa so wotprawa do Klóšterskeje wody. Wot mjena rěčki je mjeno Radija Satkula wotwodźene.

Serbski spisowaćel Jurij Brězan napisa w lěće 1976 wo Satkuli:

„Dokładnje wosrjedź našeho kontinenta – potajkim tež swěta, kaž mnozy tule mylnje wěrja – žórli so Satkula, rěčka, kotraž sydom wjeskow poji a potom na rěku trjechi, kiž ju srěbnje. Kaž atlasy tak tež morjo rěčku njeznaje, ale wono by było hinaše morjo, hdy by njepřiwzało tež wodu rěčki Satkule.“Jurij Brězan: Zhromadźene spisy w jednotliwych wudaćach. 8. zwjazk. Krabat. Ludowe Nakładnistwo Domowina Budyšin 1976, str. 5

 Žórła 

 Wotkaz 

Kategorija:Rěka w Sakskej
Kategorija:Rěka w Hornjej Łužicy
Kategorija:Porchow
Kategorija:Pančicy-Kukow
Kategorija:Chrósćicy
3
Kategorija:Rěka w Europje